Συντεταγμένες: 4°40′53″S 39°11′05″E﻿ / ﻿4.6814°S 39.1847°E﻿ / -4.6814; 39.1847



| Εκστρατεία Ανατολικής Αφρικής |
| --- |
| 
1914 |
| * Μαζίουα
* Λίμνη Νυάσα
* Καρόνγκα
* Ζανζιβάρη
* Δέλτα του Ρουφίτζι
* Κιλιμαντζάρο
* Τάνγκα
 |
| 
1915 |
| * Γιασίνι
* Μπουκόμπα
* Λίμνη Τανγκανίκα
 |
| 
1916 |
| * Σαλαΐτα
* Λατέμα Νεκ
* Κάχε
* Κοντόα Ιράνγκι
* Μκαλάμο
* Μλάλι
* Επίθεση στην Ταμπόρα
	+ Ταμπόρα
* Κισάκι
* Ντουτούμι
* Ματαμόντο
* Κιλόσα
* Κιμπάτα
 |
| 
1917 |
| * Μπέχο-Μπέχο
* Ναμπάντζε
* Ρούμπο
* Ναρουνγκόμπε
* Γέφυρα Κιάουε
* Μαχένγκε
* Μαχίουα
* Νγκομάνο
 |
| 
1918 |
| * Ναμακούρα
* Λιόμα
* Λόφοι Πέρε
 |
| 
Εξεγέρσεις |
| * Εξέγερση του Τσιλέμπουε
* Εξέγερση των Μακόνμπε
* Εξέγερση των Μπαρούε (1917)
 |
| π • σ • ε
 |

Η **Μάχη του Γιασίνι** (αγγλικά: *Battle of Jasini*, ή *Battle of Jassini*) ήταν μια μάχη του Α΄ Παγκοσμίου Πολέμου η οποία έλαβε χώρα στις 18 και 19 Ιανουαρίου 1915, στο Γιασίνι (*Jassin*) στη συνοριακή πλευρά της Γερμανικής Ανατολικής Αφρικής με τη Βρετανική Ανατολική Αφρική, μεταξύ της Γερμανικής δύναμης *Schutztruppe* (αποικιακή δύναμη) και των Βρετανικών και Ινδικών δυνάμεων. Το Γιασίνι είχε πρωτύτερα καταληφθεί στις 25 Δεκεμβρίου 1914, από τους Βρετανούς, προκειμένου να εξασφαλιστούν τα σύνορα μεταξύ της Βρετανικής Ανατολικής Αφρικής και της Γερμανικής επικράτειας, αλλά υπερασπίζονταν ασθενώς από μια φρουρά τεσσάρων λόχων και αριθμώντας λίγο πάνω από 300 άνδρες. Κατά τη διάρκεια της μάχης, σκοτώθηκε ο συνταγματάρχης Raghbir Singh.

Ο Γερμανός διοικητής Αντισυνταγματάρχης Πάουλ Έμιλ φον Λέτοβ-Φόρμπεκ, αποφάσισε να επιτεθεί στο Γιασίνι, προκειμένου να αποτρέψει περαιτέρω κίνδυνο στην Τάνγκα, η οποία βρισκόταν πάνω από 50 χιλιόμετρα νοτίως και είχε προηγουμένως ήδη υπερασπιστεί επιτυχώς μια Βρετανική επίθεση. Εννέα λόχοι της *Schutztruppe* με Ευρωπαίους αξιωματικούς, συγκεντρώθηκαν γι' αυτή την επίθεση. Την πρώτη ημέρα, οι Ινδοί αντιστάθηκαν, με τους Ασκάρι του φον Λέτοβ-Φόρμπεκ, να διανυκτερεύσουν σε βαλτώδη εδάφη.

Αμέσως μετά την παράδοση της Βρετανικής δύναμης, οι Βρετανοί Λοχαγοί Χάνσον (*Hanson*) και Τέρνερ (*Turner*) οδηγήθηκαν στον φον Λέτοβ-Φόρμπεκ. Τους συνεχάρη για την υπεράσπιση της πόλης και προκειμένου τους απελευθερώσει, ζήτησε να του δώσουν το λόγο τους να μην ξανά πολεμήσουν κατά τη διάρκεια του πολέμου.

Προέλευση του ονόματος Γιασίνι
------------------------------

Η αρχική ονομασία προέρχεται από το αραβικό Γιασίν (*Jasin*) και επειδή στα σουαχίλι, όλες οι λέξεις λήγουν σε φωνήεν, ενώ, όταν προέρχονται από ξένη λέξη, τότε το φωνήεν σχεδόν πάντα (πλην ελαχίστων εξαιρέσεων) είναι το *-ι-*. Έτσι κι' εδώ, η αραβική ονομασία Γιασίν, μετατράπηκε στη σουαχίλι ονομασία Γιασίνι.

Επακόλουθο
----------

Ο Ταξίαρχος Μάικλ Τίγκε (*Michael Tighe*) έφτασε πολύ αργά, λίγες μόνο ώρες μετά την παράδοση και δεν πρόλαβε να υποστηρίξει τους Βρετανούς στο Γιασίνι. Παρόλο που η Βρετανική δύναμη παραδόθηκε, ο φον Λέτβ-Φόρμπεκ, συνειδητοποίησε ότι το επίπεδο των Γερμανικών απωλειών σε αξιωματικούς και πυρομαχικά, σήμαινε ότι δύσκολα θα μπορούσε να αντέξει την αντιπαράθεση σε τόσο μεγάλη κλίμακα και ότι αντιθέτως, θα χρειαζόταν να χρησιμοποιήσει ανταρτοπολεμικές τακτικές—εστίασε την προσοχή του μακριά από την αναζήτηση αποφασιστικής μάχης εναντίων των Βρετανών, επικεντρώνοντας αντ' αυτού, σε επιχειρήσεις εναντίον των σιδηροδρόμων της Ουγκάντα. Με το ένα έβδομο των αξιωματικών του νεκρούς στη μάχη του Γιασίνι, ο φον Λέτοβ συνειδητοποίησε ότι θα έπρεπε να αλλάξει τακτική. Άλλες τέσσερις νίκες σαν και αυτή και θα έπρεπε να παραδοθεί, προσανατολίστηκε λοιπόν, αποκλειστικά στον ανταρτοπόλεμο. Η Βρετανική απάντηση, ήταν να αποσυρθεί και να συγκεντρώσει τις δυνάμεις της, προκειμένου να μειώσει τους κινδύνους και να διευκολύνει την άμυνά της. Με αποτέλεσμα, η εισβολή στη Γερμανική Ανατολική Αφρική να αναβληθεί για κάποιο διάστημα.

Δείτε επίσης
------------

* Εκστρατεία Ανατολικής Αφρικής (Α΄ Παγκόσμιος Πόλεμος)
* Πάουλ Έμιλ φον Λέτοβ-Φόρμπεκ (*Paul Emil von Lettow-Vorbeck*)
* Μάχη της Τάνγκα
* Μάχη της Μπουκόμπα

Παραπομπές
----------

1. ↑  Geographical names, "Jasini: Tanzania", *SOURCE: National Geospatial-Intelligence Agency, Bethesda, MD, USA*, accessed 30 March 2017
2. ↑  Lettow-Vorbeck, Paul. *My Reminisces of East Africa*. London: Hurst and Blackett. σελ. 105.
3. ↑  Paice, Edward. *Tip & Run - The Untold Tragedy of the Great War in Africa*. London: Weidenfeld & Nicolson. σελίδες 79 to 84. ISBN 9 780297 847090.
4. 1 2  David F. Burg, Edward L. Purcell, L. Edward Purcell (1998). «18 January 1915». *Almanac of World War I*. Lexington, Kentucky, USA: University Press of Kentucky. σελ. 44. ISBN 0-8131-2072-1. CS1 maint: Πολλαπλές ονομασίες: authors list (link)
5. ↑  CWGC casualty record, "Casualty record for Lieutenant Colonel Raghubir Singh", Commonwealth War Graves Commission, accessed 30 March 2017
6. ↑  Gaudi, Robert, author. *African Kaiser : General Paul von Lettow-Vorbeck and the Great War in Africa, 1914-1918*. ISBN 9780698411524. OCLC 957705214. CS1 maint: Πολλαπλές ονομασίες: authors list (link)
7. ↑  Paul von Lettow-Vorbeck, *My Reminiscences of East Africa*, 63-64.
8. 1 2  Major Thomas A.Crowson. «When Elephants Clash a Critical Analysis of Major General Paul Emil von Lettow-Vorbeck». Αρχειοθετήθηκε από το πρωτότυπο στις 17 Νοεμβρίου 2015. Ανακτήθηκε στις 25 Νοεμβρίου 2019.
9. ↑  Paice, Edward. *Tip & Run - The Untold Tragedy of the Great War in Africa*. London: Weidenfeld & Nicolson. σελ. 84. ISBN 9 780297 847090.

Εξωτερικοί σύνδεσμοι
--------------------

* (Αγγλικά) Detailed report on the Battle of Jassin by Dennis L. Bishop and Holger Dobold